Doložka finančných, ekonomických, environmentálnych vplyvov a vplyvov na zamestnanosť a podnikateľské prostredie

1. Vyčíslenie odhadu nárokov na verejné financie

Realizácia návrhu na vyčlenenie rozpočtových prostriedkov na úhradu výdavkov súvisiacich s  realizáciou Zmluvy medzi Slovenskou republikou a Ukrajinou o malom pohraničnom styku v roku 2009 a nasledujúcich rokoch zakladá zvýšené nároky na verejné financie. Navrhuje sa, aby  zvýšené nároky na verejné financie (štátny rozpočet) vo výške 9 000 tis. Sk v roku 2009 a nasledujúcich rokoch boli vyčlenené a zapracované do rozpočtu kapitoly MZV SR pri zostavovaní návrhu východísk na príslušné trojročné rozpočtové obdobie.

Výdavky celkom – r. 2009 a nasledujúce roky (v tis. Sk)		        9 000

Bežné výdavky (600)						                    9 000
    z toho: mzdy (610) - 5 zamestnancov				        5 800
                odvody(620)                                                                                 330
	    tovary a ďalšie služby (630) 				         2 870
	    v tom:	cestovné náklad (631)                                                580
		       	energie, voda a komunikácie (632)                            600
		       	materiál (633) - vybavenie, výp. technika, repre.	 300                                                     
		       	dopravné(634)                                                            100
		      	nájomné (636) 	                                                 860
služby(637)                                                                   60

Finančné nároky na rozpočet verejnej správy na rok 2008 rozpočtová kapitola  MZV SR pokryje v rámci zákonom schváleného štátneho rozpočtu  na rok 2008. 

Podľa čl. 6 ods. 10 návrhu zmluvy je poplatok za administratívne spracovanie žiadosti o povolenie na malý pohraničný styk poplatok 20 eur. Rezorty vnútra a zahraničných vecí predpokladajú vydávanie cca 15 000 povolení na malý pohraničný styk ročne, čo predstavuje príjmy do štátneho rozpočtu vo výške 300 000 eur ročne. 

2. Vyčíslenie odhadu dopadov na obyvateľstvo, hospodárenie podnikateľskej sféry a iných právnických osôb 
	Realizácia návrhu nepredpokladá dopad na obyvateľstvo, hospodárenie podnikateľskej sféry a iných právnických osôb.

3. Vyčíslenie odhadu dopadov na životné prostredie
Realizácia návrhu nepredpokladá dopad na životné prostredie.

4. Vyčíslenie odhadu dopadov na zamestnanosť 
Realizácia návrhu predpokladá zvýšenie limitu štátnozamestnaneckých miest v rámci Ministerstva zahraničných vecí SR o 5 miest.

5. Vyčíslenie odhadu dopadov na podnikateľské prostredie
Realizácia návrhu neovplyvní podnikateľské prostredie.